बोनस के लिए किया आंदोलन रमन सरकार से लगाई गुहार
जिला किसान संघ राजनांदगांव के तत्वावधान में गुरुवार को छुरिया में किसान सभा कर प्रदेश के मुखिया डॉ रमन सिंह के नाम तहसीलदार बी आर बाकरे को ज्ञापन सौंपा। किसान संघ के संयोजक मंडल के सुदेश टीकम ने धान पर 300 रुपए प्रति क्विंटल बोनस भुगतान पांचों साल करने का वादा करने के बाद भी आज तक किसानों को कोई बोनस नहीं मिलने की बात कही।
टीकम ने किसान हित में डॉ रमन सरकार ने आग्रह किया कि इस वर्ष के लिए तत्काल 300 रुपए प्रति क्विंटल बोनस की घोषणा एवं भुगतान कराने की बात कही और पिछले 3 वर्षों का धान बोनस 300 रुपए प्रति क्विंटल के हिसाब से तत्काल भुगतान कराने की बात भी रखी और मांगे पूरी नहीं होने पर प्रदेश स्तर पर आंदोलन करने विवश होने की बात भी कही। किसानों से जिला किसान संघ को सुचारू रूप से किसान हित में लड़ाई में तन मन धन से सहयोग की अपील की। उन्होंने कहा कि किसान एक साल के 365 दिन में से मात्र 1 दिन भी निकाल कर आप अपने पूरे परिवार के साथ इस किसान हितैशी आंदोलन को सहयोग प्रदान करें तो यह आंदोलन हमेशा जारी रहेगा और उनकी समस्याओं को निराकरण करने में सहयोग और सफलता मिलेगी। इस कार्यक्रम में चंदूदास साहू, देवनारायण नेताम, लक्ष्मण सिन्हा, नरेश पटेल, बुधिया बाई सिन्हा, मदन नेताम, रामेन्द्र भूआर्य, मदन साहू, मोचीराम ठाकुर ने भी किसानों को संबोधित किया।
hin_Deva hin_Deva hin_Deva